Admirolas (2015 filmas)

Admirolas () – 2015 m. Nyderlanduose sukurtas istorinis filmas. Dar neparodyta juosta sulaukė kritikos dėl neva liaupsinamos kolonijinės Nyderlandų praeities (nors juostoje apie ją beveik neužsimenama) bei rodomų komplikuotų šalies santykių su Britanija bei Prancūzija.

 Siužetas 

XVII amžiaus Nyderlandai. Jauna respublika sėkmingai konkuruoja su jūrose dominuojančia Britanija, sugebėdama mesti šiai iššūkį. Mūšyje žuvus admirolui Martenui Trompui, šalies premjeras Johanas de Vitas vadovauti laivynui patiki buvusiam šio padėjėjui Micheliui de Roiteriui. Nekilmingas, tačiau puikiai išmanantis laivybą, de Roiteris turi kovoti ne tik su britais, bet ir rezgamomis politinėmis intrigomis. Šalyje vis labiau įsigali monarchistai ir, nepaisant savo nuopelnų šaliai, admirolas jiems tampa neparankus, todėl valdžią įgavęs princas nusprendžia pavesti šiam užduotį, iš kurios nėra vilčių sugrįžti gyvam…

 Pagrindiniai aktoriai 
 Aktorius – vaidmuo
 Frank Lammers – Michelis de Roiteris
 Barry Atsma – Johanas de Vitas
 Egbert-Jan Weber – Viljamas III
 Jada Borsato – Netje de Roiter
 Derek de Lint – Johanas Kevitas
 Rutger Hauer – Martenas Trompas
 Hajo Bruins – Kornelijus Trompas

 Apdovanojimai 
 Pekino kino festivalis – geriausio filmo nominacija
 Nyderlandų filmų festivalis – geriausio filmo nominacija

Kategorija:2015 filmai
Kategorija:Nyderlandų filmai
Kategorija:Istoriniai filmai
Kategorija:Dramos